**Likumprojekta „Grozījumi Ēku energoefektivitātes likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis, pamatojoties uz Eiropas Komisijas viedokli, veikt grozījumus Ēku energoefektivitātes likumā, lai nodrošinātu Eiropas Parlamenta un Padomes Direktīvas 2010/31/ES (2010. gada 19.  maijs) par ēku energoefektivitāti un ar ko groza Direktīvu 2002/91/EK prasību pilnīgu pārņemšanu un Eiropas Komisijas uzsāktās pārkāpuma procedūras lietas Nr. 2016/2088 izbeigšanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Latvijas Republika 2016. gada 25.  jūlijā saņēma Eiropas Komisijas 2016. gada 22. jūlija formālo paziņojumu pārkāpuma procedūras lietā Nr. 2016/2088 (turpmāk - pārkāpuma procedūra), kurā norādīts, ka Latvija nav izpildījusi visus pienākumus, kas izriet no Eiropas Parlamenta un Padomes Direktīvas 2010/31/ES (2010. gada 19. maijs) par ēku energoefektivitāti un ar ko groza Direktīvu 2002/91/EK (turpmāk - Direktīvas 2010/31/ES) 4. panta 2. punkta d) apakšpunkta, 4. panta 2. punkta e) apakšpunkta un 12. panta 6. punkta, kā arī 12. panta 1. punkta un 13. panta 1. un 2. punkta, skatot tos kopā ar 27. pantu. Ar grozījumiem Ēku energoefektivitātes likumā (turpmāk- grozījumi ĒEL) (stājās spēkā 2017. gada 6. jūlijā) Latvija pārņēma pārkāpumu procedūras ietvaros Eiropas Komisijas norādītās prasības. Par pieņemtajiem grozījumiem ĒEL Eiropas Komisija tika informēta 2017. gada 27. jūnijā.Eiropas Komisija 2017. gada 26. septembra vēstulē Ekonomikas ministrijai pauda viedokli, ka lielākā daļa pārkāpumu procedūras ietvaros norādīto Direktīvas 2010/31/ES prasību ir pārņemtas ar grozījumiem ĒEL, bet Eiropas Komisijai ir radušās bažas par Direktīvas 2010/31/ES 13. panta 2. punkta un 12. panta 1.punkta (skatot to kopā ar 27.pantu) piemērošanu un uzraudzību, līdz ar to tika lūgts sniegt informāciju par šo Direktīvas 2010/31/ES prasību uzraudzības mehānismu.Ekonomikas ministrija 2017. gada 31. oktobra atbildē Eiropas komisijai sniedza tās pieprasīto informāciju, vienlaikus attiecībā uz Direktīvas 2010/31/ES 13. panta 2. punkta prasības pārņemšanu, proti, pienākumu ēkas īpašniekam izvietot ēkas vai tās daļas energosertifikātu vai ēkas pagaidu energosertifikātu (turpmāk abi saukti – ēkas energosertifikāts) attiecīgajā ēkā apmeklētājiem redzamā vietā, ja ēkai vai tās daļai ir veikta energosertifikācija, informēja, ka sākotnēji grozījumos ĒEL tika paredzēts, ka uzraudzību un kontroli par minētā pienākuma izpildi, savas kompetences ietvaros veic Būvniecības valsts kontroles birojs (turpmāk - BVKB), un direktora pieņemtos lēmumus var pārsūdzēt tiesā Administratīvā procesa likumā noteiktajā kārtībā. Tomēr minētā grozījumu izskatīšanas gaitā Saeimā tika pieņemts lēmums svītrot nosacījumu, kas norāda uz to, ka lēmums pieņemams un izpildāms Administratīvā procesa likuma noteiktajā kārtībā.Pēc grozījumu ĒEL pieņemšanas tika secināts, ka, nenosakot šajā likumā BVKB tiesības veikt kontroli un uzraudzību attiecībā uz privātpersonām Administratīvā procesa likuma noteiktajā kārtībā, nevar tikt īstenota privātpersonai saprotama un efektīva uzraudzība un kontrole.Līdz ar to Eiropas Komisija tika informēta, ka līdz 2018. gada 30. aprīlim tiks veikti grozījumi Ēku energoefektivitātes likumā, kas nodrošinās Direktīvu 2010/31/ES 13. panta 2. punkta (kopā ar 27. pants) pārņemšanu.Ņemot vērā Eiropas Komisijas pausto viedokli ar likumprojekta 1. pantu Ēku energoefektivitātes likuma (turpmāk- Likums) 13. panta trešā daļa tiek papildināta ar otro teikumu, nosakot, ka lēmuma pieņemšana un izpilde attiecībā uz privātpersonu notiek Administratīvā procesa likumā noteiktajā kārtībā. Norādāms, ka gadījumā, ja BVKB amatpersonas izdots administratīvais akts noteiktajā termiņā netiks izpildīts, saskaņā ar Administratīvā procesa likuma 368. pantu administratīvo aktu, kas uzliek adresātam pienākumu izpildīt noteiktu darbību, izpilda piespiedu kārtā ar aizvietotājizpildes, piespiedu naudas vai tiešā spēka palīdzību. Izpildiestāde, pamatojoties uz ārējo normatīvo aktu un ņemot vērā lietderības apsvērumus, izvēlas piespiedu izpildes līdzekļus, maina tos, līdz sasniedz rezultātu.Tiesības apstrīdēt administratīvo aktu noteic Administratīvā procesa likuma 76. panta otrā daļa- administratīvo aktu var apstrīdēt padotības kārtībā augstākā iestādē. Atbilstoši minētā likuma 1. pantā noteiktajam terminu skaidrojumam, iestāde ir tiesību subjekts, tā struktūrvienība vai amatpersona, kurai ar normatīvo aktu vai publisko tiesību līgumu piešķirtas noteiktas valsts varas pilnvaras valsts pārvaldes jomā. Savukārt augstāka iestāde ir tiesību subjekts, tā struktūrvienība vai amatpersona, kas hierarhiskā kārtībā var dot rīkojumu iestādei vai atcelt tās lēmumu.Ņemot vērā minēto un ievērojot Ministru kabineta 2014. gada 30. septembra noteikumu Nr. 576 “Būvniecības valsts kontroles biroja nolikums” 13. un 14. punktu, BVKB struktūrvienību vai amatpersonu faktisko rīcību un izdotos administratīvos aktus privātpersona var apstrīdēt Administratīvā procesa likumā noteiktajā kārtībā, iesniedzot BVKB direktoram attiecīgu iesniegumu. Savukārt BVKB direktora faktisko rīcību un izdotos administratīvos aktus privātpersona Administratīvā procesa likumā noteiktajā kārtībā var pārsūdzēt Administratīvajā rajona tiesā. BVKB savas kompetences ietvaros plāno un organizē Likumā noteiktā pienākuma izpildes uzraudzību pēc iespējas to salāgojot ar citos normatīvajos aktos noteikto pienākumu izpildi, piemēram, nodrošinot uzraudzību kopā ar ekspluatācijas uzraudzību publiskām ēkām.Vienlaikus paskaidrojam, ka no Direktīvu 2010/31/ES prasībām pienākums izvietot ēkas energosertifikātu izriet arī valstij un pašvaldībai, ja tās īpašumā ir publiska ēka, kurai ir veikta ēkas vai tās daļas energosertifikācija. Tiesību doktrīnā atzīts, ka uz publisko tiesību juridiskajām personām pamatā nav attiecināms tiesas aizsardzība administratīvā procesa kārtībā. Šāda pārvaldes iekšējā tiesāšanās kaitē pārvaldes vienotības principam[[1]](#footnote-2). Uzsverams, ka administratīvais process ir orientēts uz privātpersonu tiesību aizsardzību attiecībās ar valsti.Attiecībā uz valsts ēku īpašnieka pienākumu izvietot ēkas energosertifikātu attiecīgajā ēkā apmeklētājiem redzamā vietā norādāms, ka atbilstoši jau šobrīd spēkā esošajam tiesiskajam regulējumam (Valsts pārvaldes iekārtas likums, Ministru kabineta iekārtas likums) Ministru kabinets ir tiesīgs pieņemt tostarp pārvaldes lēmumus - individuālus tiesību aktus, kas vērsti uz tiesisku seku nodibināšanu, grozīšanu, konstatēšanu vai izbeigšanu valsts pārvaldes jomās. Ņemot vērā minēto, attiecībā uz valsts īpašumā esošām publiskām ēkām, prasību ievērošanu ir iespējams nodrošināt Valsts pārvaldes iekārtas likuma regulējuma ietvaros. Savukārt, pašvaldība attiecībā uz ēkas energosertifikāta izvietošanu ir salīdzināmā situācija ar valsti, jo, saskaņā ar likuma “Par pašvaldībām” 5. panta trešo daļu valsts pārvaldes iestādēm un amatpersonām, kuras likumos paredzētajos gadījumos un noteiktajā kārtībā pārrauga pašvaldību darbības likumību un konstatē, ka pašvaldības dome, tās priekšsēdētājs, priekšsēdētāja vietnieks, kā arī citas pašvaldības institūcijas nepilda vai pārkāpj Satversmi, likumus, Ministru kabineta noteikumus vai arī nepilda tiesas spriedumus, ir pienākums par to ziņot Vides aizsardzības un reģionālās attīstības ministrijai. Līdz ar to arī attiecībā uz pašvaldību uzraudzību ir iespējams nodrošināt normatīvo aktu ietvaros.Likumprojekta 1. pantā noteiktie grozījumi nerada jaunus pienākumus publisku ēku īpašniekiem, jo Likuma 7. pantā ir noteikti gadījumi, kad ēkai ir nepieciešams veikt ēkas energosertifikāciju. Tāpat šāda norma nerada jaunus pienākumus BVKB, kuram pienākums veikt uzraudzību savas kompetences ietvaros jau tika noteikts ar 2017. gada 6. jūlija grozījumiem ĒEL.2. Tāpat grozījumos ĒEL noteikts, ka Likuma 12. pants tiek papildināts ar jaunu piekto un sesto daļu, kas paredz, ka neatkarīga eksperta kompetences apliecināšanas pārbaudes un profesionālās darbības uzraudzības uzdevums tiek deleģēts privātpersonai un Ministru kabinets nosaka maksas pakalpojuma cenrādi par neatkarīga eksperta kompetences novērtēšanu un profesionālās darbības uzraudzību un samaksas un saņemto līdzekļu izmantošanas kārtību.Minētā panta piektā un sestā daļa stājās spēkā 2018. gada 1. janvārī.Strādājot pie Likuma 12. panta piektās un sestās daļas prasību nodrošināšanas, tika secināts, ka nepieciešams veikt izmaiņas noteikumos, kas šobrīd nosaka neatkarīga eksperta kompetences prasības un kompetences apliecināšanas kārtību, neatkarīga eksperta reģistrācijas un uzraudzības kārtību, kā arī neatkarīgu ekspertu reģistra datu saturu un izmantošanas kārtību (Ministru kabineta 2013. gada 9. jūlija noteikumi Nr. 382 “Noteikumi par neatkarīgiem ekspertiem ēku energoefektivitātes jomā” (turpmāk – noteikumi Nr. 382)).Savukārt, izstrādājot grozījumus noteikumos Nr. 382, tika secināts, ka nepieciešamie grozījumi pārsniedz pusi no spēkā esošo noteikumu Nr. 382 normu apjoma, līdz ar to atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktam izstrādāts jauns noteikumu projekts “Noteikumi par neatkarīgiem ekspertiem ēku energoefektivitātes jomā” (turpmāk- noteikumu projekts). Noteikumu projekts “Noteikumi par neatkarīgiem ekspertiem ēku energoefektivitātes jomā” tika izsludināts 2018. gada 29. marta Valsts sekretāru sanāksmē (prot. Nr. 13 6§ (VSS-320)).Tāpat vienlaikus notiek darbs pie šādu saistīto projektu sagatavošanas un saskaņošanas:1. Ministru kabineta noteikumu projekts “Sabiedrības ar ierobežotu atbildību “Mācību un konsultāciju centrs ABC” valsts pārvaldes uzdevuma ietvaros sniegto maksas pakalpojumu cenrādis”;
2. Ministru kabineta noteikumu projekts “Biedrības “Latvijas Siltuma, gāzes un ūdens tehnoloģijas inženieru savienības” valsts pārvaldes uzdevuma ietvaros sniegto maksas pakalpojumu cenrādis”;
3. Ministru kabineta rīkojuma projekts “Par neatkarīgu ekspertu ēku energoefektivitātes jomā kompetences pārbaudes un profesionālās darbības uzraudzības deleģēšanu SIA “Mācību un konsultāciju centrs ABC””;
4. Ministru kabineta rīkojuma projekts “Par neatkarīgu ekspertu ēku energoefektivitātes jomā kompetences pārbaudes un profesionālās darbības uzraudzības deleģēšanu biedrībai “Latvijas Siltuma, gāzes un ūdens tehnoloģijas inženieru savienība””.

Ievērojot minēto, ar likumprojekta 2. pantu paredzēts papildināt Likuma pārejas noteikumu 10. punktu ar otro teikumu, nosakot, ka līdz šā likuma 12. panta piektajā daļā noteikto deleģēšanas līgumu slēgšanai un šā panta sestajā daļā noteikto maksas cenrāžu apstiprināšanai, bet ne vēlāk kā līdz 2018. gada 31. decembrim, neatkarīga eksperta kompetences apliecināšanas pārbaudes un profesionālās darbības uzraudzības uzdevumu ir tiesīga veikt kompetences apliecināšanas institūcija, kura ir akreditēta nacionālajā akreditācijas institūcijā saskaņā ar normatīvajiem aktiem atbilstības novērtēšanas jomā un atbilstoši standartam LVS EN ISO/IEC 17024:2012 "Atbilstības novērtēšana. Vispārīgās prasības personu sertificēšanas institūcijām (ISO/IEC 17024:2012).  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publisku ēku īpašnieki. Publiska ēka Latvijas normatīvajos aktos ir definēta 2015. gada 30. jūnija Ministru kabineta noteikumu Nr. 331 “Noteikumi par Latvijas būvnormatīvu LBN 208-15 “Publiskas būves”” apstiprinātajā Latvijas būvnormatīvā LBN 208-15 "Publiskas būves", kur 2.4. punkta terminā noteikts, ka publiska būve ir ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Saskaņā ar BVKB sniegtu informāciju (dati uz 2017. gada 31. maiju) Latvijā ir aptuveni 9865  publisku ēku no kurām 5275 (53%) ēkas pieder privātpersonām, 2986 ēkas (30%) – pašvaldībām un valstij 1604 ēkas (17%).Sabiedrība ar ierobežotu atbildību „Mācību un konsultāciju centrs ABC” un biedrība „Latvijas Siltuma, gāzes un ūdens tehnoloģijas inženieru savienība”, kas veic neatkarīgu ekspertu kompetences novērtēšanu un patstāvīgās prakses uzraudzību. Saskaņā ar Būvniecības informācijas sistēmas datiem 2018. gada martā 93 neatkarīgs eksperts ir tiesīgs veikt ēkas un ēkas daļas energosertifikāciju. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   | Nav precīzi aprēķināms |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   | Nav precīzi aprēķināms |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   | Nav precīzi aprēķināms |   |   |   |   |
| 3.1. valsts pamatbudžets |   |   | Nav precīzi aprēķināms |   |   |   |   |
| 3.2. speciālais budžets |   |   |  |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Ieņēmumi valsts budžetā nav precīzi aprēķināmi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Papildus finansējums no valsts budžeta nav nepieciešams, jo BVKB ar likumprojektu uzliktais pienākums tiks realizēts atbilstoši to kompetencei un nodrošināts piešķirtā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ekonomikas ministrija saskaņā ar likumprojektā paredzēto grozījumu veikšanu pārejas noteikumu 10. punktā paredz noteikt, ka līdz tiek noslēgti deleģēšanas līgumi un apstiprināti neatkarīgu ekspertu kompetences pārbaudes un profesionālās darbības uzraudzības maksas cenrāži, bet ne vēlāk kā līdz 2018. gada 31. janvārim uzraudzību ir tiesīgas veikt institūcijas, kuras atbilstoši Ministru kabineta 2013.gada 9.jūlija noteikumu Nr.382 “Noteikumi par neatkarīgiem ekspertiem ēku energoefektivitātes jomā” 6. punkta prasībām ir akreditētas nacionālajā akreditācijas institūcijā. Tādējādi līdz 2018. gada 31. janvārim ir plānots izstrādāt sekojošus tiesību aktu projektus:1. Ministru kabineta noteikumu projektu “Sabiedrības ar ierobežotu atbildību “Mācību un konsultāciju centrs ABC” valsts pārvaldes uzdevuma ietvaros sniegto maksas pakalpojumu cenrādis”;2. Ministru kabineta noteikumu projektu “Biedrības “Latvijas Siltuma, gāzes un ūdens tehnoloģijas inženieru savienības” valsts pārvaldes uzdevuma ietvaros sniegto maksas pakalpojumu cenrādis”;3. Ministru kabineta rīkojuma projektu “Par neatkarīgu ekspertu ēku energoefektivitātes jomā kompetences pārbaudes un profesionālās darbības uzraudzības deleģēšanu SIA “Mācību un konsultāciju centrs ABC””;4. Ministru kabineta rīkojuma projektu “Par neatkarīgu ekspertu ēku energoefektivitātes jomā kompetences pārbaudes un profesionālās darbības uzraudzības deleģēšanu biedrībai “Latvijas Siltuma, gāzes un ūdens tehnoloģijas inženieru savienība””. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekta nepieciešamību nosaka Direktīvas 2010/31/ES 28. panta 1. punkts, kurā teikts, ka normatīvajiem un administratīvajiem aktiem, kas vajadzīgi, lai izpildītu Direktīvas 2010/31/ES prasības, jāstājas spēkā līdz 2012. gada 9. jūlijam.Ministru kabineta 2016. gada 20. septembra sēdē (prot. Nr. 46 69§) tika apstiprināts Latvijas Republikas nostājas projekts uz Eiropas Komisijas 2016. gada 22. jūlija formālo paziņojumu pārkāpuma procedūras lietā Nr. 2016/2088, kurā Latvija informēja Eiropas Komisijai, ka Eiropas Komisijas identificētie trūkumi Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti 4. panta 2. punkta d) un e) apakšpunkta un 12. panta 6. punkta, kā arī 12. panta 1. punkta un 13. panta 1. un 2. punkta, skatot tos kopā ar 27. pantu prasību pareizai pārņemšanai un piemērošanai varētu tikt pilnībā novērsti līdz 2017. gada 1. jūnijam.2017. gada 6. jūlijā stājās spēkā “Grozījumi Ēku energoefektivitātes likumā” ar kuriem ir pārņemtas lielākā daļa pārkāpuma procedūrā norādītās Direktīvas 2010/31/ES tiesību normas.2017. gada 31. oktobrī Ekonomikas ministrija informēja Eiropas Komisiju par to, ka, lai varēt veiksmīgi veikt Direktīvas 2010/31/ES 13. panta 2. punktā noteikto prasību uzraudzības izpildi, tiks veikti jauni grozījumi Ēku energoefektivitātes likumā, tādējādi trūkumi Direktīvas 2010/31/ES pārņemšanai un piemērošanai varētu tikt pilnībā novērsti līdz 2018. gada 30. aprīlim. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīvas 2010/31/ES (2010. gada 19. maijs) par ēku energoefektivitāti un ar ko groza Direktīvu 2002/91/EK. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 13. panta 2. punkts (kopā ar 27. pants) | 13. panta trešā daļa | Pārņemts pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Sabiedrības līdzdalība netika organizēta, jo Likuma 13. panta trešā daļa un pirmās daļas 3. punkts spēkā esošajā redakcijā noteic BVKB uzdevumu atbilstoši savai kompetencei veikt uzraudzību par publiskas ēkas īpašnieka pienākuma- izvietot ēkas energosertifikātu attiecīgajā ēkā apmeklētājiem redzamā vietā, izpildi gadījumā, ja personas īpašumā ir publiska ēka, kurai atbilstoši Likuma 7. panta prasībām ir veikta energosertifikācija. Attiecīgi ēkas energosertifikāts ir pieejams Būvniecības informācijas sistēmā.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv). |

Iesniedzējs:

ekonomikas ministrs A. Ašeradens

Vīza:

valsts sekretārs Ē. Eglītis

Zaļaiskalne, 67013242

Zane.Zalaiskalne@em.gov.lv

1. Administratīvā procesa likuma komentāri. A un B daļa. Sagatavojis autoru kolektīvs. Dr.iur. J. Briedes zinātniskajā redakcijā. –Rīga: Tiesu namu aģentūra, 2013, 387.lpp [↑](#footnote-ref-2)